Carpentariabukta
Store norske leksikon,Geografi,Verdens geografi,Oseania,Australias geografi
Carpentariabukta er en stor, grunn bukt på Australias nordkyst, mellom Arnhem Land og Kapp York-halvøya. Største øyer er Groote Eylandt i nordvest og Mornington i gruppen Wellesley Islands i sør.
På Groote Eylandt finnes store forekomster av mangan. Bauxitt brytes ved Weipa på Kapp York-halvøya; sink, bly og sølv utvinnes ved McArthur River og eksporteres via Carpentariabukta. Bukten har også et rikt kommersielt rekefiske. Geologisk er Carpentariabukta et sjeldent eksempel på et nyere epikontinentalhav (et grunt hav på toppen av et kontinent), et fenomen som var vanligere i tidligere tider i jordens geologiske historie. Les mer i Store norske leksikon Australias geografi Australias befolkning Australia Økonomi og næringsliv i Australia